ரமாதேவி இரத்தினசாமி

**ரமாதேவி இரத்தினசாமி** (*Ramadevi Rathinasamy* பிறப்பு: 5 சூலை, 1971), ஒரு தமிழ் எழுத்தாளர்,

பெண்ணியச் செயற்பாட்டாளர், ஆசிரியர் சங்கப் பொறுப்பாளர், கல்வியாளர் ஆவார்.

## கல்வியும் இளமைக்காலமும்
இளம் வயதில் தந்தையை இழந்த இவர் மதுரை மாவட்டம், ம.கல்லுப்பட்டி அரசு உயர்நிலைப்பள்ளியில்  பள்ளிப்படிப்பை முடித்தார். பின்னர்  தேனி, நாடார் சரஸ்வதி பெண்கள் மேல்நிலைப்பள்ளியில் 1988 ஆம் ஆண்டு ஆசிரியர் பயிற்சி படித்தார். ஐந்து ஆண்டுகள் தனியார்பள்ளியிலும் 28 ஆண்டுகள் அரசுப்பள்ளிகளிலும் பணியாற்றி, 2024 ல் அரசுப்பணியிலிருந்து விருப்ப ஓய்வு பெற்றார். தமிழ்நாடு தொடக்கப்பள்ளி ஆசிரியர் கூட்டணியின் மகளிர் வலையமைப்புத் தலைவராகவும், அகில இந்திய தொடக்கப்பள்ளி ஆசிரியர் கூட்டணியின் துணைப் பொதுச்செயலாளராகவும் உலகக்கல்வி அமைப்பின் உறுப்பினராகவும் செயல்படுகிறார்.

## செயல்பாடுகள்
ரமாதேவி 2002 ஆம் ஆண்டு முதல் தமிழ்நாடு தொடக்கப்பள்ளி ஆசிரியர் கூட்டணி என்ற ஆசிரியர் சங்கத்தில் இணைந்து இயங்கத் தொடங்கினார். போராட்டங்களில் கலந்து கொண்டு சிறை சென்றார். அதன்பின் சங்கச் செயல்பாடுகளில் இயங்கிய இவர்,  ஐ.நா., யுனெஸ்கோ, யூனிசெஃப், உலகவங்கி, ஐரோப்பிய ஒன்றியம்  போன்ற அமைப்புகளின் சார்பாக பல்வேறு நாடுகளில் நடைபெற்ற சர்வதேச கருத்தரங்குகளில் கலந்து கொண்டுள்ளார். உலகக் கல்வி அமைப்பின் பிரதிநிதியாக கலந்து பெண்கள் எதிர்கொள்ளும் பிரச்சினைகள் குறித்து உரை நிகழ்த்தினார்.

பெண்கல்வி, பெண்களை வலிமையாக்கல், குழந்தைத் தொழிலாளர் ஒழிப்பு, பெண்களுக்கான உரிமைகள், பாலின சமத்துவம், பெண்களுக்கு எதிரான வன்கொடுமைகள், பெண்கடத்தல், பணிபுரியும் இடங்களில் பாலின துன்புறுத்தல்கள், பள்ளிகளில் பாலின சமத்துவமின்மை போன்ற கருப்பொருள்களில் சிங்கப்பூர், மலேசியா, தாய்லாந்து, இலங்கை, நேபாளம், துருக்கி, ஸ்வீடன், அமெரிக்கா, பெல்ஜியம், மொராக்கோ, வியட்நாம், கம்போடியா போன்ற நாடுகளில் நடைபெற்ற  சர்வதேச கருத்தரங்குகளில் பங்கேற்றுள்ளார்.

## ஐக்கிய நாடுகள் சபையில் பங்கேற்பு
2014 ஆம் ஆண்டு செப்டம்பர் மாதம் நியூயார்க்கில் உள்ள ஐ நா மன்றத்தில் நடைபெற்ற பொது அவையில், திருமதி மிஷேல் ஒபாமா அவர்கள் தலைமையில் நடைபெற்ற Education First  என்ற நிகழ்வில் ஆசியாவின் சார்பாக, ஆசிரியர் பிரதிநிதியாகக் கலந்து கொண்டார்.

உலக அளவில் தேர்ந்தெடுக்கப்பட்ட ஏழு ஆசிரியர்களில் ஒருவராக “வகுப்பறைகளில் எதிர்கொள்ளும் நடைமுறைச் சிக்கல்கள்” குறித்து விவாதிக்கும் நிகழ்விலும் பங்கேற்றார்.

2015 ஆம் ஆண்டு மார்ச் மாதம் நடைபெற்ற ஐ நா பெண்கள் அவையில் இந்தியாவின் சார்பாக, ஆசிரியர் பிரதிநிதியாகக் கலந்துகொண்டு, ஐ.நா பொதுச்செயலாளர் பான் கி மூன் தலைமையில் நடைபெற்ற பேரணியிலும், தொடர்ந்து 10 நாட்கள் நடைபெற்ற ஐ நா கருத்தரங்குகளிலும் பங்கேற்று, பெண்களுக்கு எதிரான வன்கொடுமைகள், பெண் கடத்தல், குழந்தைத் தொழிலாளர்கள்  என்ற தலைப்புகளில் உரையாற்றினார்.

## எழுதிய நூல்கள்

# கனவுகள் மெய்ப்படட்டும்
# 16 வயதினிலே – பதின்பருவ வலிகளும், வழிகளும்
# வானம் நீயே வளர்பிறை நீயே
# வேர்களாகும் விழுதுகள்
# அடுக்களை டூ ஐ நா
# அந்தக்காலத்துல
# இலங்கை – எழுதித்தீராச் சொற்கள்
# என்ன செய்கிறது ஐ நா? – பெண்கல்வி தடைகள் உடைபடும் தருணங்கள்
# பிள்ளையாரும் 22 நண்பர்களும்
# மனு’ஷி(SHE)
# போர்களின் தேசத்தில் – ஒரு ஊர்சுற்றியின் வியட்நாம் பயணக்குறிப்புகள்
# குட்டிப்பெண்களின் பெரிய கதைகள்
# ஞாபகம்வருதே
# சுயம்பு – தடம் பதித்த சாதனைப்பெண்கள்
# இந்தியாவில் பெண்கல்வி – கடந்து வந்த பாதை
# The Lions and Tigers of Batlagundu
# சப்னே சச் ஹோ ஜாய்

## விருதுகள்

* டாக்டர் இராதாகிருஷ்ணன் நல்லாசிரியர் விருது தமிழ்நாடு அரசு
* ஏர் இந்தியா – போல்ட் விருது (BOLT – Broad Outlook Learner Teacher)
* பெரியார் காமராஜர் விருது
* கனவு ஆசிரியர் 2016 புதிய தலைமுறை விருது

## நூலுக்கான விருதுகள்

* தமிழ்நாடு அரசின் தமிழ் வளர்ச்சித் துறையால் ஆண்டுதோறும் தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டம் மூலம் ‎வழங்கப்படும் 2024 ஆம் ஆண்டிற்கான சிறந்த நூலாசிரியருக்கான பரிசு. 

* கனவுகள் மெய்ப்படட்டும் – அசோகமித்திரன் நினைவு விருது (கலை இலக்கிய மேடை)
* அடுக்களை டூ ஐநா – பாரதி கலை இலக்கியப் பேரவை விருது.

## மேற்கோள்கள்


பகுப்பு:வாழும் மக்கள்
பகுப்பு:தமிழகப் பெண் எழுத்தாளர்கள்
பகுப்பு:தமிழ்ப் பெண் எழுத்தாளர்கள்
பகுப்பு:1971 பிறப்புகள்